[Insert name of recipient and address here (optional)]

ਪਿਆਰੇ ਮਾਂਪੇ / ਗਾਰਡੀਅਨ,

ਸਕੂਲ ਵਿੱਚ ਟ੍ਰਾਂਜ਼ਿਸ਼ਨ (ਤਬਦੀਲੀ) ਕਰਨ ਨਾਲ ਸੰਬੰਧਤ ਜਾਣਕਾਰੀ

ਹੋ ਸਕਦਾ ਹੈ ਕਿ ਅਜਿਹਾ ਲੱਗੇ ਕਿ ਅਜੇ ਇਸ ਵਿੱਚ ਬਹੁਤ ਸਮਾਂ ਹੈ, ਪਰ ਤੁਹਾਡੀ ਔਲਾਦ ਦੇ ਇਸ ਸਾਲ ਅੱਗੇ ਵਧਣ ਦੇ ਨਾਲ-ਨਾਲ ਸਕੂਲ ਜਾਣਾ ਸ਼ੁਰੂ ਕਰਨ ਲਈ ਇੱਕ ਸਕਾਰਾਤਮਕ ਸ਼ੁਰੂਆਤ ਦੀ ਯੋਜਨਾ ਬਣਾਉਣਾ ਮਹੱਤਵਪੂਰਣ ਹੈ ਤਾਂਜੋ ਤੁਹਾਡੀ ਔਲਾਦ ਦੀ ਸਿੱਖਿਆ ਅਤੇ ਵਿਕਾਸ ਦੀ ਨਿਰੰਤਰਤਾ ਦਾ ਸਮਰਥਨ ਕੀਤਾ ਜਾ ਸਕੇ।

ਤੁਹਾਡੇ, ਸੇਵਾਵਾਂ ਅਤੇ ਤੁਹਾਡੀ ਔਲਾਦ ਦੇ ਭਵਿੱਖ ਦੇ ਸਕੂਲ ਵਿੱਚਕਾਰ ਜਾਣਕਾਰੀ ਦਾ ਆਦਾਨ-ਪ੍ਰਦਾਨ ਵੱਧ ਆਸਾਨ ਬਣਾਉਣ ਲਈ, ਤੁਹਾਡੀ ਔਲਾਦ ਬਾਰੇ ਇੱਕ *Transition Learning and Development Statement* (ਟ੍ਰਾਂਜ਼ਿਸ਼ਨ ਸਟੇਟਮੇਂਟ, ਤੁਹਾਡੀ ਔਲਾਦ ਦੀ ਸਿੱਖਿਆ ਅਤੇ ਵਿਕਾਸ ਦਾ ਇੱਕ ਲਿਖਤੀ ਸਾਰ) ਲਿਖਿਆ ਜਾਵੇਗਾ। ਇਹ ਟ੍ਰਾਂਜ਼ਿਸ਼ਨ ਸਟੇਟਮੇਂਟ ਤੁਹਾਡੀ ਔਲਾਦ ਦੀਆਂ ਰੂਚੀਆਂ, ਯੋਗਤਾਵਾਂ ਅਤੇ ਕਾਬਲੀਅਤ ਦਾ ਸਾਰ ਦਵੇਗਾ। ਮੈਂ ਇਸ ਵਿੱਚ ਖਾਸ ਵਿਚਾਰ ਅਤੇ ਕਾਰਜਨੀਤੀਆਂ ਵੀ ਸ਼ਾਮਲ ਕਰਾਂਗਾ/ਕਰਾਂਗੀ ਤਾਂਜੋ ਤੁਹਾਡੀ ਔਲਾਦ ਦੇ ਭਵਿੱਖ ਦੇ ਸਕੂਲ ਨੂੰ ਇਸ ਬਾਰੇ ਵਧੇਰੀ ਜਾਣਕਾਰੀ ਦਿੱਤੀ ਜਾ ਸਕੇ ਕਿ ਤੁਹਾਡੀ ਔਲਾਦ ਕਿਵੇਂ ਸਿੱਖਦੀ ਹੈ ਅਤੇ ਸਕੂਲ ਵਿੱਚ ਆਪਣੇ ਆਪ ਨੂੰ ਸਥਾਪਤ ਕਰਨ ਵਿੱਚ ਸਕੂਲ ਤੁਹਾਡੀ ਔਲਾਦ ਦੀ ਮਦਦ ਕਿਵੇਂ ਕਰ ਸਕਦਾ ਹੈ।

ਤੁਹਾਨੂੰ ਟ੍ਰਾਂਜ਼ਿਸ਼ਨ ਸਟੇਟਮੇਂਟ ਦੇ ਇੱਕ ਸੈਕਸ਼ਨ ਵਿੱਚ ਆਪਣੀ ਔਲਾਦ ਬਾਰੇ ਵਿਚਾਰ ਦੱਸਣ ਲਈ ਸੱਦਾ ਦਿੱਤਾ ਜਾਵੇਗਾ। ਤੁਹਾਡੀ ਔਲਾਦ ਦੀ ਟ੍ਰਾਂਜ਼ਿਸ਼ਨ ਸਟੇਟਮੇਂਟ ਵਿੱਚ ਤੁਹਾਡੇ ਯੋਗਦਾਨ ਨੂੰ ਬਹੁਤ ਅਹਿਮੀਅਤ ਦਿੱਤੀ ਜਾਂਦੀ ਹੈ ਅਤੇ ਇਸ ਨਾਲ ਸਕੂਲ ਨੂੰ ਤੁਹਾਨੂੰ ਅਤੇ ਤੁਹਾਡੀ ਔਲਾਦ ਨੂੰ ਜਾਣਨ ਵਿੱਚ ਮਦਦ ਮਿਲੇਗੀ।

2018 ਤੋਂ, ਤੁਹਾਡੀ ਔਲਾਦ ਦੇ ਟ੍ਰਾਂਜ਼ਿਸ਼ਨ ਸਟੇਟਮੇਂਟ *Insight Assessment Platform* (ਆਨਲਾਇਨ ਪਲੇਟਫਾਰਮ ਜਿਸ ਵਿੱਚ ਮੁਲਾਂਕਣ ਸਬੰਧੀ ਟੂਲਸ/ਸਾਧਨ ਸ਼ਾਮਿਲ ਹਨ) ਉੱਤੇ ਹੋਸਟ ਕੀਤੇ ਜਾਣ ਵਾਲੇ ਇੱਕ ਆਨਲਾਇਨ ਟੂਲ ਦੀ ਵਰਤੋਂ ਕਰਕੇ ਪੂਰੀ ਅਤੇ ਸਾਂਝੀ ਕੀਤੀ ਜਾਵੇਗੀ ਅਤੇ ਸੰਭਾਲ ਕੇ ਰੱਖੀ ਜਾਵੇਗੀ। *Insight Assessment Platform* ਉੱਤੇ ਹੋਸਟ ਕੀਤੀ ਜਾਣ ਵਾਲੀ ਸਾਰੀ ਜਾਣਕਾਰੀ ਨੂੰ ਔਸਟ੍ਰੇਲੀਆ ਵਿੱਚ ਸੁਰੱਖਿਅਤ ਤਰੀਕੇ ਨਾਲ ਸੰਭਾਲ ਕੇ ਰੱਖਿਆ ਜਾਂਦਾ ਹੈ।

*Insight Assessment Platform* ਦੀ ਵਰਤੋਂ ਪਹਿਲਾਂ ਤੋਂ ਹੀ ਸਾਰੇ ਵਿਕਟੋਰੀਆ ਦੇ ਸਰਕਾਰੀ ਸਕੂਲਾਂ ਵਿੱਚ ਕੀਤੀ ਜਾਂਦੀ ਹੈ। ਇਸ ਵਿੱਚ ਮੁਲਾਂਕਣ ਰਿਕਾਰਡ ਹੋਸਟ ਕੀਤੇ ਜਾਂਦੇ ਹਨ ਅਤੇ ਇਹ ਸਕੂਲਾਂ ਨੂੰ ਤੁਹਾਡੀ ਔਲਾਦ ਦੇ ਸਿੱਖਿਆ ਅਤੇ ਵਿਕਾਸ ਦਾ ਪੱਕਾ ਰਿਕਾਰਡ ਬਣਾਉਣ ਦੀ ਮਨਜ਼ੂਰੀ ਦਿੰਦਾ ਹੈ। ਹੋ ਸਕਦਾ ਹੈ ਕਿ ਕੁੱਝ ਕੈਥੋਲਿਕ ਅਤੇ ਸੁਤੰਤਰ ਸਕੂਲ ਵੀ *Insight Assessment Platform* ਰਾਹੀਂ ਤੁਹਾਡੀ ਔਲਾਦ ਦੀ ਟ੍ਰਾਂਜ਼ਿਸ਼ਨ ਸਟੇਟਮੇਂਟ ਪ੍ਰਾਪਤ ਕਰਨ ਜਾਂ ਉਨ੍ਹਾਂ ਨੂੰ ਤੁਹਾਡੀ ਔਲਾਦ ਦੀ ਅਰਲੀ ਚਾਇਲਡਹੁਡ ਸੇਵਾ ਤੋਂ ਕਾਗਜ਼ੀ ਜਾਂ ਇਲੇਕਟ੍ਰਾਨਿਕ ਕਾਪੀ ਮਿਲੇ।

ਸਿੱਖਿਆ ਅਤੇ ਸਿਖਲਾਈ ਵਿਭਾਗ (Department of Education and Training) [ਵਿਭਾਗ - Department] ਬਾਹਰੀ ਸੇਵਾ ਪ੍ਰਦਾਤਾਵਾਂ ਨੂੰ ਆਪਣੇ ਕੁਝ ਕੰਮਾਂ ਦਾ ਕਾਂਟ੍ਰੇਕਟ ਦਿੰਦਾ ਹੈ। ਅਜਿਹੀਆਂ ਪਰਿਸਥਿਤੀਆਂ ਵਿੱਚ, ਕਾਂਟ੍ਰੇਕਟ ਦੇਣ ਦੀ ਪ੍ਰਕ੍ਰਿਆ ਦੇ ਭਾਗ ਦੇ ਤੌਰ ਤੇ ਵਿਭਾਗ ਦੁਆਰਾ ਡਾਟਾ ਸੰਬੰਧੀ ਸੁਰੱਖਿਆ ਉਪਾਅ ਲਾਜ਼ਮੀ ਬਣਾਏ ਜਾਂਦੇ ਹਨ। ਵਿਭਾਗ ਨੇ *Insight Assessment Platform* ਦਾ ਗੋਪਨੀਯ ਪ੍ਰਭਾਵ ਮੁਲਾਂਕਣ ਦਾ ਸੰਚਾਲਨ ਕੀਤਾ ਹੈ ਤਾਂਜੋ ਵਿਭਾਗ ਦੀ ਸੂਚਨਾ ਗੋਪਨੀਯਤਾ ਨੀਤੀ ਅਤੇ ਉਚਿਤ ਗੋਪਨੀਯਤਾ ਕਨੂੰਨਾਂ [www.education.vic.gov.au/Pages/privacypolicy](http://www.education.vic.gov.au/Pages/privacypolicy) ਦੀ ਪਾਲਣਾ ਕਰਨੀ ਯਕੀਨੀ ਬਣਾਈ ਜਾ ਸਕੇ।

*ਪਰਿਵਾਰਾਂ ਲਈ ਸੂਚਨਾ ਪੱਤਰ (Information sheet for families)* ਨੱਥੀ ਕੀਤਾ ਗਿਆ ਹੈ ਤਾਂਜੋ ਤੁਹਾਨੂੰ ਇਹ ਸੰਖੇਪ ਜਾਣਕਾਰੀ ਦਿੱਤੀ ਜਾ ਸਕੇ ਕਿ ਸਾਡੀ ਸੇਵਾ ਕਿਸ ਤਰ੍ਹਾਂ ਤੁਹਾਡੀ ਔਲਾਦ ਲਈ ਸਕੂਲ ਜਾਣਾ ਸ਼ੁਰੂ ਕਰਨ ਲਈ ਇੱਕ ਸਕਾਰਾਤਮਕ ਸ਼ੁਰੂਆਤ ਦਾ ਸਮਰਥਨ ਕਰੇਗੀ, ਇਸ ਵਿੱਚ ਟ੍ਰਾਂਜ਼ਿਸ਼ਨ ਸਟੇਟਮੇਂਟ ਨਾਲ ਸੰਬੰਧਤ ਵਧੇਰੀ ਜਾਣਕਾਰੀ ਵੀ ਸ਼ਾਮਲ ਹੈ। ਤੁਹਾਨੂੰ ਸਾਲ ਵਿੱਚ ਅੱਗੇ ਚੱਲਕੇ ਟ੍ਰਾਂਜ਼ਿਸ਼ਨ ਟੂ ਸਕੂਲ ਨਾਲ ਸੰਬੰਧਤ ਵਧੇਰੀ ਜਾਣਕਾਰੀ ਵੀ ਮਿਲੇਗੀ।

ਜੇਕਰ ਤੁਸੀ ਆਪਣੀ ਔਲਾਦ ਬਾਰੇ ਜਾਣਕਾਰੀ ਦਾ ਆਦਾਨ-ਪ੍ਰਦਾਨ ਕਰਨ ਲਈ ਟ੍ਰਾਂਜ਼ਿਸ਼ਨ ਸਟੇਟਮੇਂਟ ਦੇ ਉਪਯੋਗ ਜਾਂ ਆਨਲਾਇਨ ਟੂਲ ਦੇ ਉਪਯੋਗ ਦੀ ਚਰਚਾ ਕਰਨਾ ਚਾਹੁੰਦੇ ਹੋ, ਤਾਂ ਕ੍ਰਿਪਾ ਕਰਕੇ [insert name of early childhood educator] ਨਾਲ ਗੱਲਬਾਤ ਕਰੋ।

ਤੁਹਾਡਾ/ਤੁਹਾਡੀ ਸ਼ੁਭਚਿੰਤਕ

**[Name of early childhood educator]**

[Day] [Month] [Year]